open-index/open-wikipedia-markdown huggingface dataset:
PEST անալիզ

**PEST - անալիզ** (երբեմն նաև **STEP**),  մարքեթինգային գործիք, որը նախատեսված է կազմակերպության գործունեության վրա ազդող արտաքին միջավայրի քաղաքական (**P**olitical), տնտեսական (**E**conomic), սոցիալական (**S**ocial) և տեխնոլոգիական (**T**echnological) գործոնների դուրսբերման համար։ Դա արտաքին վերլուծության մի մասն է, որն օգտագործվում է ռազմավարության ընտրության կամ շուկայի ուսումնասիրության ընթացքում։ Այս վերլուծությունը կազմակերպության ղեկավարին թույլ է տալիս տեսնել արտաքին միջավայրի ընդհանրացված պատկերը, առանձնացնել կազմակերպության վրա առավել ազդեցություն ունեցող գործոնները։

* *Քաղաքական* գործոնը արտացոլում է, թե ինչպես է պետությունը միջամտում տնտեսությանը։
* *Տնտեսական* գործոնը արտացոլում է, թե ինչպես է տնտեսության վիճակը ազդում բիզնեսի կառավարման և որոշումների կայացման վրա։
* *Սոցիալական* գործոնը արտացոլում է, թե ինչպես է մարդկանց կենսակերպը ազդում կազմակերպության ապրանքների պահանջարկի վրա։
* *Տեխնոլոգիական* գործոնը արտացոլում է, թե ինչպես են տեխնոլոգիական զարգացումները ազդում կազմակերպության գործունեության վրա։

### PEST - անալիզի տեսակներ
PESTEL-անալիզը  տարբերվում է  PEST - անալիզից 2 նոր՝ իրավական (**L**egal) և շրջակա միջավայրի (**E**nvironmental) գործոններով։ Երբեմն կիրառվում են նաև SLEPT-անալիզ կամ STEEPLE-անալիզ։ Կարող են նաև օգտագործվել այնպիսի գործոններ, ինչպիսիք են աշխարհագրական, էթնոսական կամ այլ գործոններ։

### Քաղաքական գործոնների օրինակներ
* Քաղաքական ստաբիլություն
* Կառավարության քաղաքականության ազդեցությունը բիզնես հարկային օրենքների վրա
* Կառավարության դիրքորոշումը կրոնի կամ մշակույթի վերաբերյալ
* Պետության անդամագրումը միջազգային կառույցների (ԵՄ, ԵԽ)
* Մրցակցության պետական կառավարում

### Տնտեսական գործոնների օրինակներ
* Գնաճ
* Գործազրկության մակարդակ
* Միջին աշխատավարձ
* ՀՆԱ մակարդակ
* Արտաքին ներդումներ
* Տոկոսադրույքներ
* Գնողունակություն

### Սոցիալական գործոնների օրինակներ
* Դոմինանտ կրոն
* Կրթական մակարդակը
* Լեզվի ազդեցությունը շուկայում ապրանքի տեղաբաշխման վրա
* Կենսակերպի և կենսամակարդակի փոփոխություններ

### Տեխնոլոգիական գործոնների օրինակներ
* Տեխնոլոգիական զարգացում
* Նոր ապրանքատեսակներ
* Նոր պատենտներ

## Ծանոթագրություններ

Կատեգորիա:Տնտեսական վերլուծություն
Կատեգորիա:Մարքեթինգ
Լինուս Տորվալդս

**Լինուս Բենեդիկտ Տորվալդս** ( , ), ֆինլանդացի ծրագրային ապահովման ճարտարագետ է՝ Լինուքս միջուկի հիմնադիրը։ Լինուքս քերնելը դարձել է միջուկ այնպիսի օպերացիոն համակարգերի համար, ինչպիսիք են Լինուքսը, Անդրոիդը և Քրոմ օպերացիոն համակարգը։ Նա նաև ստեղծել է բաշխված ղեկավարման համակարգ՝ Գիթը և Subsurface-ը։ 2012 թվականին Տորվալդսը Լինուքս միջուկով աշխատող համակարգիչների նոր, բաց կոդով օպերացիոն համակարգ ստեղծելու համար Ֆինլանդիայի տեխնոլոգիական ակադեմիայի կողմից ստացել է «Միլենիումի տեխնոլոգիա» մրցանակ։

## Կենսագրություն
### Վաղ տարիներ
Տորվալդսը ծնվել է Հելսինկիում, Ֆինլանդիա։ Նրա ծնողներն են լրագրողներ Աննա և Նիլս Տորվալդսները։ Նրա ընտանիքը պատկանում է շվեդերեն խոսող փոքրամասնությանը։ Տորվալդսին անվանակոչել են ամերիկացի քիմիկոս, նոբելյան մրցանակակիր Լինուս Փոլինգի պատվին։ 
Տորվալդսը հաճախել է Հելսինկիի համալսարան 1988-1996 թվականներին և ավարտել է Ինֆորմատիկա բաժինը մագիստրոսի աստիճանով։ Նրա առաջին ուսումնական տարին ընդհատվեց, երբ նա միացավ ֆինլանդական բանակին 1989 թվականին՝ ծառայելով 11 ամիս, ինչքան էլ պահանջվում է Ֆինլանդիայում պարտադիր զինվորական ծառայությունն ավարտելու համար։ Բանակում ուներ կրտսեր լեյտենանտի կոչում։ 1990 թվականին նա վերադարձավ իր համալսարանի դասերին։
Նրա հետաքրքրությունը համակարգիչների նկատմամբ սկսվեց Commodore VIC-20-ից՝ 11 տարեկան հասակում։ Ի սկզբանե նա ծրագրավորում է Բեյսիքով, բայց հետագայում ուղղակիորեն մուտք է գործում 6502 CPU մեքենայական կոդով։

## Ծանոթագրություններ

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի աթեիստներ
Կատեգորիա:Ամերիկացի ծրագրավորողներ
Կատեգորիա:Գիտությունների դոկտորներ
Կատեգորիա:Կրոնների քննադատներ
Կատեգորիա:Հաքեր
Կատեգորիա:Հելսինկիի համալսարանի շրջանավարտներ
Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Կատեգորիա:Տեղեկատվական տեխնոլոգիաների անձինք
Կատեգորիա:Ֆինն գիտնականներ
Կատեգորիա:Ֆինն գյուտարարներ
Կատեգորիա:Ֆինն գործարարներ
Կատեգորիա:Ֆինն ճարտարագետներ
Կունակություն

**Կունակություն**, Կովկասյան հնագույն սովորույթ է, որի համաձայն երկու տարբեր ընտանիքներին պատկանող տղամարդիկ այնքան են մտերմանում, որ այդ հարաբերությունները իրենց իմաստով մոտ են դառնում արյունակցական կապերին, ինչն էլ նրանց համար պատվի հարց էր դառնում օգնել մեկը մյուսին։

## Պատմություն
Իր ձևով կունակությունը կովկասյան հյուընկալության հետագա զարգացումն էր, որն իր իմաստով արհեստական բարեկամությունն էր։

Այս սովորույթը գոյություն է ունեցել նաև չեռնոգորցիների, արաբների և այլ ժողովուրդների մոտ։

Կունակությունը կարողացավ ոչնչացնել միջէթնիկ արգելքները, հաստատելով բարեկամություն հարևանների ու այլ ազգի ժողովուրդների հետ։ Այս բարեկամություններից հետագայում աճեցին առևտրական համագործակցությունները։

Անշուշտ, կունակությունը օգնեց բարելավել անվտանգությունը միջէթնիկ շփումներում, սովորույթը կունակներին պարտավորեցնում է ապահովել անվտանգություն մեկը մյուսի հանդեպ, ինչպես հարազատ եղբայրների։ Այս մասին, օրինակ գրել է Ֆյոդոր Անդրեևիչ Շչերբինան այսպես. «Կունակության սովորույթը սրբորեն պահպանվում էր չերքեզների կողմից։ Կունակին վերցնել չերքեզի խրճիթից կարելի էր միայն նրա դիակի վրայով»։

Կունակների հարաբերությունները սովորաբար ստեղծվում էին երկկողմանի համակրանքի վրա, տանտիրոջ և հյուրի միջև տեղի էր ունենում երդման փոխանակություն, արժեքավոր և թանկարժեք նվերների փոխանակում և ծիսական ձևականություններ, օրինակ`խմում են կաթ կամ գինի նույն բաժակից, որի մեջ ոսկեդրամ են տեսնում։

Կունակությունը եղել է դարեր շարունակ, այն փոխանցվել է սերնդեսերունդ, կունակներն ու իրենց երեխաները օգնել են միմյանց բոլոր կարևոր գործերում։ Անգամ եղել է դեպք, երբ կունակը փոխարինել է երեխայի մահացած ծնողներին և խնամել է նրան մինչև չափահաս դառնալը։

Կունակությունը հանդիպում է կովկասյան ժողովուրդների մոտ ներկայում էլ, ընդ որում ընդգրկում են այլ ժողովուրդների ներկայացուցիչներին, կազակներին և այլն։

## Ծանոթագրություններ

Կատեգորիա:Սովորույթներ
Կատեգորիա:Ավանդույթներ
Կատեգորիա:Կովկասի պատմություն
Լուսնային ճագար

right|thumb|Լուսնային սկավառակի վրա լուսնի պատկերումը
**Լուսնային ճագար**, աշխարհի տարբեր ժողովուրդների ֆոլկլորում նապաստակ կամ ճագար, որ բնակվում է Լուսնի վրա։ Այս պատկերացումը պարեյդոլիական տեսողական պատրանք է. Լուսնի վրայի մուգ հետքերը (որոնք իրականում լուսնային լճեր են) ընկալվում են որպես նապաստակ կամ ճագար։

Թերևս ամենահայտնի հիշատակությունը Լուսնային նապաստակի մասին հանդիսանում է «Չուի բանաստեղծություններ» ստեղծագործական հավաքածուն, որ գրվել է Չինաստանում` Հան դինաստիայի ժամանակաշրջանում. այնտեղ ասվում է, որ լուսնային պալատում ապրում է սպիտակ լուսնային ճագար (), ով, նստած լինելով գույհույի ծառի ստվերի տակ, մի ամբողջ տարի փնտրում է անմահության դեղահաբեր։ Հանի դինաստիայի ժամանակաշրջանի այլ պոետներ հաճախ լուսնային ճագարին անվանում էին «նեֆրիտային ճագար» (), և այս արտահայտությունները շատ հաճախ սկսեցին օգտագործվել Լուսինը մատնանշելու համար։
thumb|Լուսնային ճագարը պատրաստում է անմահության դեղահաբը։ Չինական գործվածք։ 18-րդ դար
Մի փոքր ավելի ուշ Չինաստանում հայտնվեց մի միֆ Չան Էի` Հոու Իի կնոջ մասին, ով գողացել էր անմահության դեղահաբը, թռել Լուսին և այնտեղ դոդոշի վերածվել։ Ավելի ուշ տարբերակներում Չան Էի դավաճանության և լուսնային ճագարի մասին պատմություններն աստիճանաբար միաձուլվեցին, և մարդիկ սկսեցին ասել, որ Չան Էն դարձել է Լուսնի աստվածուհին և ապրում է լուսնային պալատում լուսնային ճագարի հետ միասին։

Հնդկական ֆոլկլորում ասվում է, որ ճագարին Լուսնի վրա տեղափոխել է Ինդրա աստվածը. ճագարը, ընդունելով աստվածային հյուրին կարիքավորի կերպարով, նրա համար չգտավ ոչ մի կերակուր և տապակեց ինքն իրեն։ Այդ արարքից ոգեշնչված` Ինդրան խաչեց ճագարին և տեղափոխեց նրան Լուսին` այդպիսով նրան անմահ դարձնելով։

Մինչկոլոմբոսյան մեզոամերիկայում նույնպես տարածված էին լուսնային ճագարի մասին պատկերացումները։ Այսպես, հինգերորդ դարաշրջանի ացտեկական մի միֆ ճագարի հայտնությունը լուսնի վրա ներկայացնում է հետևյալ կերպ՝ Նանաուացին և Տեկեստեկալ աստվածները այրում են իրենց զոհաբերման խարույկի մեջ` դառնալով համապատասխանաբար Արև և Լուսին։ Լուսին-Տեկիստեկատլը գրեթե այնքան պայծառ էր, ինչքան Արև-Նանաուացինը, այդ իսկ պատճառով էլ աստվածներից մեկը վերցրեց ճագարին երկրի վրայից և շպրտեց նրան Տեկիստակետլի վրա, ինչը պակասեցրեց Լուսնի լույսը։

Առաջին չինական լուսնագնացը, ով հաջողակ կերպով իջավ Լուսնի վրա 2013 թվականի դեկտեմբերի 15-ին, կոչվեց Յույտու` «նեֆրիտային ճագար»։

## Ծանոթագրություններ

## Գրականություն
* Յուան Կե «Հին Չինաստանի միֆեր», — Մոսկվա։ Արևելյան գրականության գլխավոր խմբագրություն, 1987.
* Moon Rabbit in China

Կատեգորիա:Տեսողական պատրանքներ
Հին թաթարերեն

**Հին Թաթարերեն** (İske imlâيسكى تاتار تلى, նաև **Հին Բաշկիր լեզու** ), գրական լեզու է, որն օգտագործվել է Վոլգա-Ուրալ շրջանի (Թաթարներ, Բաշկիրներ և այլք) որոշ էթնիկական խմբերի կողմից՝ Միջնադարից սկսած մինչև 19-րդ դար։ Այն եղել է Turki տարածաշրջանային տարատեսակ, գրավոր թյուրքական լեզու՝ ողջ թյուրքական աշխարհի կողմից օգտագործվող։

Հին Թաթարերենը թյուրքական լեզուների Կիպչակ (կամ Հյուսիս-Արևմտյան) խմբի անդամ է, չնայած այն մասամբ բխում է հինբուլղարական լեզվից (առաջին բանաստեղծությունը, գրված Հին Թաթարերենով Քոլ Գալիի կողմից, թվագրվում է Վոլգա Բուլգարիայի ժամանակաշրջանին)։ Այն ներառում է բազմաթիվ պարսկական և արաբական փոխառություններ։

Այս լեզվի գրավոր տարբերակը տարբեր էթնիկական խմբերի համար եղել է միատեսակ  ուղղագրությամբ, սակայն արտասանությունը եղել է տարբեր։ Այս լեզվի գրավոր տարբերակը եղել է համընդհանուր տարբեր լեզուների համար։ Այս համընդհանուր գործածության հիմնական պատճառը եղել է այն, որ Կիպչակ խմբի լեզուների միջև գլխավոր տարբերությունները արտահայտված են եղել ձայնավորների արտասանության մեջ, որոնք համարժեքորեն չեն ներկայացվել Արաբական ձեռագրի կողմից։

Լեզուն նախկինում օգտագործել է Արաբական ձեռագիր, այնուհետև ավելի ուշ այդ ձեռագրի İske imlâ տարբերակը։ Հին թաթարերենը Idel-Ural պոեզիայի և գրականության լեզուն է։ Օսմանյան Թուրքիայի, Ազերիի, Կիպչակի, Ույղուրերենի և Չագատայի հետ միասին, նրանք եղել են միջնադարում գործածվող միակ Թյուրքական գրական լեզուները։

## Հղումներ

## Աղբյուրներ
* (Tatar)

Կատեգորիա:Եվրոպայի հին լեզուներ
Կատեգորիա:Թաթարերեն
Կատեգորիա:Թյուրքական լեզվաընտանիքի լեզուներ
Կատեգորիա:Մեռած լեզուներ
Կատեգորիա:Լեզուներ այբբենական կարգով
Մոսուլի գործողություն

**Մոսուլի գործողություն** (; ), Իրաքի բանակի, Փեշմերգայի և Հակաահաբեկչական կոալիցիայի համատեղ գործողություն, որը սկսվել է 2016 թվականի հոկտեմբերի 16-ին և ձգվում է մինչ օրս։ Գործողության նպատակը եղել է Իրաքի Մոսուլ քաղաքի ազատագրումը ահաբեկչական խմբավորումների վերահսկողությունից։ Հարձակման գործողությունը սկսվել է հոկտեմբերի 16-ին։ Քաղաքում բնակվում է մոտ 1.5 միլիոն մարդ։ Կոալիցիայի ուժերը մտահոգություն ունեին, որ քաղաքում կարող է սկսվել հումանիտար ճգնաժամ և քաղաքացիները ահաբեկիչների կողմից կարող են օգտագործվել որպես կենդանի վահան։

## Նախորդող իրադարձություններ

Մոսուլը, իր մեծությամբ, Իրաքի երկրորդ քաղաքն է։ ԻԼԻՊ-ի գրոհայինները քաղաքը գրավել են 2014 թվականի հունիսին։ Քաղաքը մեծ մասամբ բնակեցված է սուննիներով։ Այս փաստը ձեռնտու է եղել ահաբեկիչներին՝ քաղաքի գրավման ժամանակ, քանի որ տեղի սուննի համայնքը դժգոհ է եղել Իրաքում իշխանության եկած շիա փոքրամասնության գործողություններից։ Հենց Մոսուլի մեծ մզկիթում է Աբու Բաքր ալ-Բաղդադին հայտարարել իսլամական խալիֆաթի ստեղծման մասին։ Մոսուլը համարվում է ԻԼԻՊ-ի վերջին խոշոր հենակետը Իրաքում, այդ իսկ պատճառով նախատեսվող ռազմագործությանը պետք է մասնակցեին մեծ թվաքանակով զինվորականներ՝ աշխարհի տարբեր երկրներից։

Կոալիցիան, որը գլխավորում է ԱՄՆ-ն, մի քանի շաբաթ հարվածներ է հասցրել նախատեսված նշանակետերին, իսկ Իրաքի բանակը գրավել է Մոսուլի շրջակա տարածքները։ Գործողության սկսվելուց 72 ժամ առաջ Մեծ Բրիտանիայի ռազմաօդային ուժերի «Թայֆուն», «Տորնադո» կործանիչները և անօդաչու թռչող սարքերը բերվել են մարտական վիճակի։ Իրաքի բանակը քաղաքի վրա օդից լցրել է թռուցիկներ, որոնք կոչ էին անում բնակիչներին ռազմագործության սկսման ժամանակ՝ ըմբոստություն բարձրացնել ահաբեկիչների դեմ։

## Կողմերի ուժեր
Մոտ 3.000-9.000 գրոհայիններ գտնվում են քաղաքում։ Իրաքի բանակը Մոսուլի շրջանում կենտրոնացրել է մոտ 60 000 զինծառայողներ, ներառյալ նաև Փեշմերգայի 6000 զինծառայողներ և մոտ 10000 շիա կամավորներ, որոնց ֆինանսավորում է Իրանը։

Միջազգային կոալիցիան ներառում է 5000 ամերիկացի, 3000 ՆԱՏՕ-ի և 500 ֆրանսիացի զինվորներ, օգնում են երկնքից՝ օդային հարվածներ հասցնելով։ Կոալիցիայի ուժերը գտնվում են քաղաքից 60 կիլոմետր հեռավորության վրա՝ Մոսուլից հարավ Կայյարա քաղաքի մոտ, որը ԻԼԻՊ-ից հետ է գրավվել ամռանը։

Չնայած կոալիցիոն ուժերի ներկայությանը, Իրաքի վարչապետ Հայդեր ալ-Աբադին հայտարարել է, որ միայն Իրաքի բանակը և ոստիկանական ուժերը կմտնեն քաղաք։

Քուրդիստանի հոգևոր կառավարության ներկայացուցիչը հայտարարել է, որ ԻԼԻՊ-ի գործողություններին հավանություն է տալիս Մոսուլի սուննի բնակչության որոշակի մասը։

2017 թվականի հունիսին Իրաքի կառավարական ուժերը՝ կոալիցիոն ուժերի հետ միասին, ամբողջությամբ ջախջախել են ԻԼԻՊ-ի գրոհայիններին։

## Ծանոթագրություններ

Կատեգորիա:2016 հակամարտություններ
Կատեգորիա:ԻԼԻՊ
Կատեգորիա:Իրաքի պատմություն
Կատեգորիա:Իրաքի պատերազմներ
Կատեգորիա:21-րդ դարը Իրաքում
Գյոյգյոլ (այլ կիրառումներ)

**Գյոյգյոլ** անվանումը կարող է վերաբերել՝

* Գյոյգյոլ - քաղաք Ադրբեջանում, մինչև 1991 թվականը՝ Խանլար
* Գյոյգյոլ - լիճ Ադրբեջանում՝ Մռավ լեռան հյուսիսային լանջին
* Գյոյգյոլ - ազգային պարկ Ադրբեջանում՝ Գյոյգյոլ լճի ավազան
* Գյոյգյոլ - վարչաքաղաքական միավոր Ադրբեջանում, մինչև 1991 թվականը՝ Խանլարի շրջան
Վանգ Ֆեյ Ֆեյ

**Վանգ Ֆեյ Ֆեյ** (, , ), չինացի երգչուհի, դերասանուհի, հաղորդավարուհի, մոդել, ավելի հայտնի է **Ֆեյ** բեմական անունով։ Համարվում է Miss A աղջիկների խմբի անդամ։

## Կենսագրություն
Ֆեյը ծնվել է 1987 թվականի ապրիլի 27-ին Հայկոյում, Հայնան, Չինաստան։ Նա ընդունվել է Սեուլի արվեստի համալսարան Ջիյի հետ միասին։ Չինաստանում Ֆեյը հայտնվել է «Zhejiang TV („浙江电视台“)» հեռուստաալիքում, «The More She Dances the Prettier She Is» («越跳越美丽»)" հաղորդման ընթացքում։ Նա եղել է ծրագրային Wonder Girls 'SISTAR' խմբի նախկին անդամ, բայց ի վերջո, դարձել է հարավկորեական Miss A աղջիկների խմբի անդամ այն բանից հետո, երբ Wonder Girls խմբի ծրագրի չինական տարբերակի նկարահանումները չեղյալ հայտարարվեցին, վերախատրաստվողների փոփոխության պատճառով։ 2010 թվականին Ֆեյը, ինչպես նաև Miss A խմբի մյուս անդամները, դարձան գովազդային մոդելներ Samsung Anycall China-յի համար։

## Կարիերա
2010 թվականի հուլիսին Ֆեյը առաջնաելույթ է ունեցել որպես Miss A խմբի անդամ։ Բացի խմբային գործունեությունից, նրանք մասնակցել են նաև ժամանցային հեռուստահաղորդումների նկարահանումների, որոնցից է՝ «Variety Blue Chip» (2013)։ Նա ավելի հայտնի դարձավ այն բանից հետո, երբ հանդիսատեսը տեսավ նրա ունակությունները խոհանոցում, ինչպես նաև պարերում։

Իր դերասանական կարիերան Ֆեյը սկսել է 2011 թվականին նկարահանվելով «Բարձրագույն երազանք» դորամայում, որը ցուցադրվել է KBS հեռուստաալիքով։

2013 թվականին նա դարձել է թեկնածու «Պարեր աստղերի հետ 3» հաղորդումում իր գործընկերոջ՝ Կիմ Սու Րոյի հետ միասին, ում հետ նա զբաղեցրել է առաջին տեղը, ինչպես նաև ստացելէ քեյ փոփի լավագույի պարուհի տիտղոսը։

2014 թվականի մարտին Ֆեյը մասնակցել է «Եթե դու սիրում ես» չինական հեռուստահաղորդման նկարահանումներին, որտեղ նրա երկրորդ կեսն էր Սանգ Ջի Անը։

2014 թվականին նա ստացել է երկրորդական դեր «Գայթակղություն» դորամայում։ Հետագայում նա կատարել է «*One Summer Night»* սաունդթրեկը, ձայագրված 2AM խմբի անդամ՝ Ջո Կվոնի հետ միասին։

2015 թվականին հայտարարվել է, որ Ֆեյը կնկարահանվի դորամայում, որի անվանում է «Կարապ», Նամ Կու Րիի և Չո Մին Սոնի հետ միասին։ Նույն թվականին նա ստացել է գլխավոր դեր չինական «Խաղի ընտրություն» ֆիլմում։ 2016 թվականի հուլիսի 21-ին Ֆեյը միանձնյա առաջնաելույթ է կատարել «Fantasy» երգով։

## Սկավառակագրություն
### Սինգլներ

### Սաունդթրեկներ

### Այլ երգեր

## Ֆիլմագրություն
### Ֆիլմեր

### Հեռուստասերիալներ

### Հեռուստահաղորդումներ

### Ռադիո հաղորդումներ

### Հյուրընկալած միջոցառումներ

### Երաժշտական տեսահոլովակներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Wang Feifei Twitter-ում
* Wang Feifei HanCinema-ում

Կատեգորիա:Բեմական կեղծանուններ
Կատեգորիա:Չինացի դերասանուհիներ
Կատեգորիա:Չինացի երգչուհիներ
Կատեգորիա:Չինացի մոդելներ
Գևորգ Նռանյան

**Գևորգ Սուրենի Նռանյան** (), հայ ֆուտբոլիստ, «Արարատ» ակումբի, հարձակվող։

## Կենսագրություն
Գևորգ Նռանյանը «Փյունիկի» ֆուտբոլային դպրոցի սան է։ Պատանեկան թիմի կազմում 2002 թվականին մասնակցել է առաջին լիգային, իսկ հաջորդ 2 տարիներին՝ երիտասարդական թիմի կազմում։ 2004 թվականի դարձել է թիմի լավագույն ռմբարկու, իսկ ընդհանուր հաշվով առաջնությունում զբաղեցրել է 2-րդ տեղը. 18 խաղերում նա խփել էր 26 գոլ։ Սակայն հիմնական թիմի կազմում Նռանյանն անցկացրել է 1 խաղ։ «Արարատ» ակումբը Նռանյանի հետ կնքել է պայմանագիր, սակայն իր անցկացրած 15 խաղերում նա խփել է միայն 1 գոլ։ Հաջորդ մրցաշրջանը նա անցկացրել է «Ուլիս» ակումբում, սակայն 9 խաղում ոչ մի գոլ չի խփել։ Մեկ մրցաշրջան հետո հա վերադարձել է «Արարատ», որտեղ պարբերաբար հանդես է եկել հիմնական կազմում։ «Արարատի» կազում Նռանյանը 2007 թվականի հոկտեմբերի 23-ին նշել է իր դեբյուտը եվրագավաթներում՝ մասնակցելով Սոլիգորսկի «Շախտյոր» ակումբի դեմ խաղին, որ անցկացվում էր Ինտերտոտոյի գավաթի խաղարկության շրջանակներում։ 2009 թվականի մրցաշրջանի արդյունքներով «Արարատը» լքել Պրեմիեր լիգան։ Այդ պատճառով ակումբի մի շարք խաղացողներ որոշեցին տեղափեխվել այլ ակումբներ։ Դրանցից մեկն էր Գևորգ Նռանյանը, որը 2010 թվականի հունվարին տեղափոխվում է Դիլիջանի «Իմպուլս»։ Մրցաշրջանի ավարտի ժամանակ լքել է ակումբը։ Այդ ժամանակ «Ուլիսում»որոնում էին նոր հարձակվողներ։ Իմանալով ֆուտբոլիստի հնարավորությունները՝ պայմանագիր կնքեցին Նռանյանի հետ։ 5-րդ փուլում Նռանյաննը անցկացրել է 100-րդ խաղը Հայաստանի առաջնությունում։ Այդ իրադարձությունը Նռանյանը նշեց իր խփած գոլով։ 2012 թվականի հունիսի սկզբին ակումբը հրաժարվել է ֆուտբոլիստի ծառայություններից։
Մեկ ամիս անց Նռանյանը պայմանագիր է կնքել «Արարատի» հետ, ուր տեղափոխվեցին նաև Հայկ Մկրտչյանը և Արսեն Պետրսյանը.:

## Ձեռքբերումներ
; «Արարատ» (Երևան)
* Հայաստանի առաջնության արծաթե մեդալակիր - 2008
* Հայաստանի գավաթակիր - 2008
* Հայաստանի սուպերգավաթակիր-2009
; «Ուլիս»
* Հայաստանի չեմպիոն-2011

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշտոնական կայքում 
* Ֆուտբոլիստի էջը soccerway.com կայքում  
* Ֆուտբոլիստի էջըfootballdatabase.eu 
* 
* Ֆուտբոլիստի էջը UEFA.com կայքում 

Կատեգորիա:Ալաշկերտի ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Իմպուլսի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ուլիսի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Փյունիկի ֆուտբոլիստներ
Քենթերբերիի տաճար

**Քենթերբերիի տաճար** (), գոթական տաճար Մեծ Բրիտանիայի Քենթերբերի քաղաքում։ Տաճարի պաշտոնական անվանումն է` Քրիստոսի մետրոպոլիտ տաճար Քենթերբերիում (Cathedral and Metropolitical Church of Christ at Canterbury): Այն Մեծ Բրիտանիայի անգլիկան գլխավոր եկեղեցին է։ Տաճարում է գործում Քենթերբերիի արքեպիսկոպոսությունը։

Հարևանությամբ գտնվող Սուրբ Ավգուստինի աբբայության և Սուրբ Մարտինի եկեղեցու հետ մտնում է ՅՈՒՆԵՍԿՕ-ի համաշխարհային ժառանգության ցանկի մեջ։

## Պատմություն
Բեդա Պատվելիի տեղեկատվության համաձայն` տաճարը հիմնվել է 603 թվականին Հռոմի պապ Գրիգոր Մեծի միսիոներ Օգոստինոս Քենթրբերցու կողմից։ Նրա հիմնադրած կառույցի ավերակները հնագետները բացահայտել են 1993 թվականին։ Եկեղեցին սկզբում նվիրված է եղել Քրիստոսին։ 8-րդ դարի կեսերին սուրբ Կուտբերտը եկեղեցուն կից կառուցել է կնքատուն (բապտիստերիա)։

Նորմանդական նվաճումներից հետո խարխլված եկեղեցին արքեպիսկոպոս Լաֆրանկի ջանքերով վերականգնվում է նորմանդական ռոմանական ոճով։ Անսելմ Քենթրբերցին շինարարությունը նոր մակարդակի է բարձրացնում, ինչի մասին վկայում է մեր օրեր հասած ընդարձակ կրիպտեն։

1174 թվականին եկեղեցին այրվում է։ Վերականգնման ժամանակ եկեղեցուն կից կառուցվում է այն ժամանակների համար ահռելի չափեր ունեցող կապելլան` նվիրված Սուրբ Երրորդությանը, ուր մոտավորապես 1220 թվականին տեղափոխվում են եկեղեցում սպանված արքեպիսկոպոս Թոմաս Բեքեթի մասունքները։ Դրանից հետո եկեղեցին դառնում է նահատակի սրբավայրը` ամեն տարի դեպի իրեն ձգելով հազարավոր հավատացյալների, որոնք նրա բարեկեցության հիմքն են դառնում։

250px|մինի|Տաճարի եկեղեցական դասը, 12-րդ դար
15-րդ դարում տաճարի նավը ձեռք է բերոմ ներկայիս տեսքին մոտ կերպարանք, զգալիորեն փոխվում է կենտրոնական աշտարակը։ Ռոմանական ոճով կառուցված հյուսիսարևմտյան աշտարակը 18-րդ դարում քանդվել է, քանի որ փլուզման եզրին է գտնվել։ 1830-ական թվականներին նրա տեղում գոթական ոճով նոր աշտարակ է կառուցվում։

Քենթերբերիի տաճարի շուրջը ձգվում են ծածկած երկու պատշգամբասրահներ, պարտեզ և հարակից մի շարք շինություններ, որոնք կառուցվել են տարբեր ժամանակաշրջաններում։ Արքեպիսկոպոս Դունստանի օրոք (10-րդ դար) տաճարը հռչակվել է բենեդիկտյան աբբայություն, սակայն Հենրի VIII-ի օրոք` 1539 թվականին, պետականացվել է` լինելով նման վերջին եկեղեցին Անգլիայում։

1942 թվականի մարտին շինությունների մի մասը քանդվել է օդային ռմբակոծություններից, որի նշանակետը հենց եկեղեցին է եղել։

## Ծանոթագրություններ

## Արտաքին հղումներ
* Պաշտոնական կայք
* Տաճարի զանգակատուն-աշտարակները
* Տաճարի լուսանկարներ

Կատեգորիա:Մեծ Բրիտանիայի պաշտամունքային կառույցներ
Կատեգորիա:Համաշխարհային ժառանգություն Միացյալ Թագավորությունում
Կատեգորիա:Ռոմանական ճարտարապետություն
Կատեգորիա:Գոթական ճարտարապետություն
Սեմյուել Օկոե

**Սեմյուել Գարբա Օկոե** (, ), նիգերիացի ֆուտբոլիստ, պաշտպան։ 1968 թվականի Ամառային օլիմպիական խաղերի մասնակից։

## Կենսագրություն
Ծնվել է 1947 թվականի դեկտեմբերի 22-ին Նիգերիայի Ջոս քաղաքում։

Խաղացել է նիգերիական «Ռանչերզ Բիզ» ակումբում։ Այնուհետև հանդես է եկել հայրենի քաղաքի «Մայգտյու Ջեթս» ակումբում, որի կազմում երկու անգամ մասնակցել է Նիգերիայաի գավաթի խաղարկության եզրափակչին։

Նիգերիայի հավաքականի կազմում առաջին անգամ խաղադաշտ է դուրս եկել 1965 թվականի օգոստոսի 30-ին՝ մասնակցելով «Գաբոնի» դեմ խաղում (4:1)։

1968 թվականի Նիգերիայի հավաքականի գլխավոր մարզիչ Յոժեչ Էմբերը Սոմյուելին հրավիրում է մասնակցելու 1968 թվականի Օլիմպիական խաղերին, որը անցկացվելու էր Մեխիկոյում։ Հավաքականում նա ստացել է չորս համարը։ Նիգերիայի հավաքականը խմբում զբաղեցրել է չորրորդ տեղը՝ զիջելով Բրազիլիային, Ճապոնիային և Իսպանիային։ Սեմյուել Օկոեն մասնակցել է երկու խաղի և խփել մեկ գոլ՝ գրավելով Ճապոնիայի դարպասը։

1971 թվականի ապրիլի 18-ին  նա անցկացրեց իր վերջին խաղը հավաքականի կազմում՝ մասնակցելով Սենեգալի դեմ խաղում (1:2)։ Հավաքականի կազմում նա անցկացրել է ընդհանուր 17 խաղ և խփել 5 գոլ։

Ֆուտբոլիստի կարիերան ավարտելուց հետո նա սկսել է մարզչական գործունեություն։ Մարզչական դասընթացների է մասնակցել Գերմանիայում։ Սեմյուել Օկոեն զոհվել է ավտովթարից 1978 թվականի հուլիսի 31-ին Նասարավա նահանգում։

## Ծանոթագրություններ

## Արտաքին հղումներ
* Ֆուտբոլիստի էջը footballzz.com կայքում 
* Վիճակագրությունը FIFA-ի կայքում  
* Ֆուտբոլիստի էջը worldfootball.net կայքում 
* Սեմյուել Օկոե  - օլիմպիական վիճակագրությունը Sports-Reference.com կայքում 
 

Կատեգորիա:Ավտոճանապարհային վթարներից զոհվածներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Սիմպլեքս մեթոդ

**Սիմլեքս մեթոդ,** գծային ծրագրավորման օպտիմալացման խնդիրների լուծման ալգորիթմ, որի օգնությամբ դիտարկում են ուռուցիկ բազմանիստ որոշման տիրույթը բազմաչափ էվկլիդյան տարածության մեջ։

Մեթոդի էությունն է կառուցվում է հենային պլան, որի օգնությամբ անընդհատ հաշվում ենք նպատակային ֆունկցիան այնքան, մինչև տեղի է ունենում օպտիմալության պայմանը։

## Պատմական ակնարկ
Պատմության մեջ առաջին անգամ գծային ծրագրավորման ընդհանուր խնդիրրը առաջարկվել է 1947 թվականին Ջորջ Բերնարդ Դանցիգի,
Մարշալ Վուդի և ԱՄՆ-ի ռազմաօդային ուժերի դեպարտամենտի աշխատակիցների կողմից։ Այդ ժամանակ խումբը զբաղված էր ռազմական առաջադրանքներում ու պլանավորման խնդիրներում մաթեմատիկական և մոտ գիտությունների մեթոդների օգտագործման ուսումնասիրությամբ։ Հետագայում այդ գաղափարների զարգացման համար BBC ընկերությունը ստեղծեց Project SCOOP անունով հատուկ խումբ։ Առաջին հաջող լուծումը գծային ծրագրավորման համար արվեց 1952 թվականին ЭВМ SEAC խմբի կողմից։

## Նկարագրություն
մինի|աջից|Մի կետից մյուս կետ անցումը
Գծային ծրագրավորման խնդիրը այն է, որ անհրաժեշտ է գտնել որոշակի գծային ֆունկցիայի մինիմալ կամ մաքսիմալ արժեքը տրված սահմանափակումներին բավարարող բազմաչափ որոշման տիրույթում։

Փոփոխականների վրա դրված սահմանափակումներից յուրաքանչյուրը իրենից կիսահարթություն է ներկայացնում։ Արդյունքում բոլոր սահմանափակումերը միասին ձևավորում են բազմանկյուն, որը նաև կոչվում է էվկլիդյան տարածություն։ W(x) = C հավասարումը, որտեղ W(x) գծային ֆունկցիան պետք է ընդունի մաքսիմում արժեք (կամ մինիմում),պատկանում է L(C) հիպերհարթությունը։ C պարամետրից կախվածության ուղիղները ստեղծում են մակարդակի ուղիղների ընտանիք։ Այնուհետև պետք է ընտրի C-ի այն մաքսիմում (կամ մինիմում)արժեքը, որի դեպքում մակարդակի ուղիղը շոշափում է բազմանիստ որոշման տիրույթը գոնե մեկ անգամ։ Այդ մաքսիմում (կամ մինիմում)արժեքին համապատասխանող կետը փնտրվում է տիրույթի անկյունային կետերում։ Սիմպլեքս մեթոդի սկզբունքն այն է, որ ընտրվում է ինչ-որ անկյունային կետ, որից հետո սկսում ենք շարժվել բազմանիստի մնացած անկյունային կետերում։ Երբ արդեն մի անկյունային կետից մյուսը անցնելուց հետո ֆունկցիայի արժեքը չի մեծանում(փոքրանում), ուրեմն գտել ենք օպտիմալ լուծումը։
Այսպիսով սիմպլեքս-մեթոդի հաշվողական գործընթացը բաժանվում է երկու փուլի․

* թույատրելի արժեքների որոշում,
* մի անկյունային կետից հաջորդաբար անցում մյուսին, որը կապահովի նպատակային ֆունկցիայի օպտիմալ արժեքը։

## Գրականություն
* 
* 
* 
* 

## Արտաքին հղումներ
* An Introduction to Linear Programming and the Simplex Algorithm
* Հասարակ առցանց սիմպլեքս-հաշվիչ գրաֆիկական ներկայացմամբ 

Կատեգորիա:Գծային ծրագրավորում
Դետրոյթ (այլ կիրառումներ)

**Դետրոյթ**, կարող է վերաբերել՝
* Դետրոյթ - քաղաք ԱՄՆ-ի հյուսիսարևելյան մասում, Միչիգան նահանգում
* Դետրոյթ - գետ Մեծ Լճեր համակարգում
Դերբենդ (այլ կիրառումներ)

**Դերբենդ**, կարող է վերաբերել՝
* Դերբենդ - քաղաք Դաղստանում, Ռուսաստան
* Դերբենդ - գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում
* Դերբենդ - կիրճ Կիլիկիայում
Վեկտորական անալիզի բանաձևեր

**Վեկտորական անալիզի բանաձևեր**, մաթեմատիկայում, հատկապես վեկտորական անալիզում օգտագործվող բանաձևեր։

## Նշանակումներ
* Նաբլա օպերատոր՝ \nabla,
* Սկալյար դաշտի գրադիենտ՝ \nabla \psi = \operatorname{grad}\ \psi,
* Վեկտորական դաշտի դիվերգենցիա՝ \nabla \cdot \mathbf{A} = \operatorname{div}\ \mathbf{A},
* Վեկտորական դաշտի ռոտոր՝ \nabla \times \mathbf{A} = \vec{\operatorname{rot}}\ \mathbf{A},
* Լապլասի օպերատոր՝ \Delta = \nabla^2 = \nabla \cdot \nabla:

## Գծայնություն
Ցանկացած \alpha-ի համար՝

## Երկու <math>\nabla</math> համարժեքություն (երկրորդ կարգի օպերատոր)

## Դաշտերի դիֆերենցում

## Տես նաև
* Վեկտորական հաշիվ
* Ստոքսի թեորեմ
* Նաբլա օպերատորը տարբեր կոորդինատական համակարգերում

## Գրականություն
* 

## Ծանոթագրություններ

Կատեգորիա:Վեկտորական անալիզ
Կատեգորիա:Մաթեմատիկական անալիզ
Կատեգորիա:Ցանկեր:Մաթեմատիկա
Բանաձև

**Բանաձև**, որևէ կանոնի, առնչության, օրենքի ճշգրիտ, ընդհանուր սահմանումը, որը որոշակի պայմաններում վերաբերում է բոլոր մասնավոր դեպքերին, լայն առումով` ամփոփ ձևով արտահայտած յուրաքանչյուր բնորոշում։
# Մաթեմատիկական տրամաբանության մեջ․ պրոցեսների, երևույթների միջև գոյություն ունեցող կապերի, առնչությունների պատկերումը տրամաբանական որոշակի գործողություններով միավորված նշաններով (սիմվոլներով)։ Մաթեմատիկական տրամաբանության հաշվարկներում *P* հասկացությունը յուրաքանչյուր հաշվարկման համար սահմանվում է ինդուկտիվորեն։
2. Մաթեմատիկայում թվանշանների, տառերի և մաթեմատիկական նշանների զուգակցությամբ արտահայտվող որևէ առաջադրություն (պնդում), օրինակ՝ 4\times5=20, (a+b)^2=a^2+2ab+b^2 և այլն։

3. Քիմիայում ընդունված նշանների (սիմվոլների) միջոցով քիմիական միացության կրճատ նշանակումը (տես Քիմիական բանաձևեր)։

4. Համագումարում, համաժողովում, ասամբլեայում որևէ հարցի վերաբերյալ ընդունած որոշումը։

Կատեգորիա:Բազմիմաստության փարատման էջեր
Դերգաչի (այլ կիրառումներ)

**Դերգաչի**, կարող է վերաբերել՝
* Դերգաչի - քաղաք Ուկրաինայի Խարկովի մարզի Դերգաչևի շրջանում
* Դերգաչի - քաղաքատիպ ավան Ռուսաստանի Սարատովի մարզի Դերգաչևսկի շրջանի կազմում
Դենկենդորֆ (այլ կիրառումներ)

**Դենկենդորֆ**, կարող է վերաբերել՝
* Դենկենդորֆ - կոմունա Գերմանիայի Բավարիա երկրամասում
* Դենկենդորֆ - քաղաք Գերմանիայի Բավարիա երկրամասում
Գույնի ընկալման հոգեբանություն

**Գույների ընկալման հոգեբանություն**, մարդու կողմից  գույները ճանաչելու, ընկալելու և անվանելու ընդունակություն։

## Ընդհանուր տեղեկատվություն
Գույնի զգացումը կախված է ֆիզիոլոգիական, հոգեբանական և սոցիալ-մշակութային համակարգերից։ Սկզբնապես, գույնի ընկալման մասին հետազոտությունները անցկացվում էին գույների տեսության շրջանակներում. ավելի ուշ խնդրին միացան նաև ազգագրագետները, սոցիոլոգները և հոգեբանները։

## Գույների տեսություն
Գույների տեսությունը գիտություն է գույների ընկալման և տարբերակման հետազոտությունների մասին` ֆիզիկայից, ֆիզիոլոգիայից և հոգեբանությունից համակարգված տվյալների հիման վրա։ Գույների տեսությունն ներառում է.
* գույների ֆիզիկական տեսությունը,
* գունային ընկալման տեսությունը,
* գույների արտահայտության տեսությունը,
* գույների անհատական ընկալումը, ինչը հայտնի է նաև որպես քվալիա։

## «Գույների անունների» քանակությունը
Տարբեր մշակույթի կրողները տարբեր կերպ են ընկալում օբյեկտների գույները։ Կախված ժողովրդի առօրյա կյանքում օգտագործվող գույներից և երանգներից` որոշ գույներ կարող են ունենալ մեծ կամ փոքր ազդեցություն լեզվի վրա։

Օրինակ, «հասարակ» գյուղատնտեսական ազգերի լեզուներում կան կանաչ գույնի երանգների բազմաթիվ անվանումներ, ինչը կապված է աճեցվող բույսերի վիճակը վերահսկելու և գնահատելու կենսական կարևոր անհրաժեշտութան հետ։

Ավելի «հին» գույներ, որ մարդկային մշակույթի մեջ առաջինն են հայտնվել, սովորաբար սպիտակը, սևը և կարմիրը։

«Հիմնական» գույների քանակը տարբեր մշակույթներում տարբեր է։ Հին Արևելքը առաջարկել է 5 գույներից, իսկ Եվրոպան` 3 գույներից բաղկացած համակարգ։ Իսկ դեռ Նյուտոնի ժամանակներից հաճախ խոսվում է 7 գույների համակարգի մասին։

Գույները կարող են մեծ ազդեցություն ունենալ մեր տրամադրության, ինչպես նաև որոշումների կայացման վրա։

## Ծանոթագրություններ

## Արտաքին հղումներ
* Առանձին գույների ազդեցությունը մարդու վրա 

Կատեգորիա:Գույներ
Էոարքեյ

**Էոարքեյ** (), արքեյան էոնի առաջին երկրաբանական դարաշրջանը։ Ընդգրկում է 4-3,6 միլիարդ տարի առաջ ընկած ժամանակաշրջանը։ Տևել է 400 միլիոն տարի։ Գտնվում է կատարքեյի և պալեոարքեյի ժամանակաշրջանների միջև։

## Երկրաբանություն
Էոարքեյի դարաշրջանում Երկրի վրա առաջին անգամ ձևավորվեց կոշտ երկրակեղևը։ Սակայն նրա ձևավորումը չէր ավարտվել, բազմաթիվ տեղերում լավան դեռ դուրս էր գալիս մակերևույթ։ Էոարքեյի սկզբում շարունակվում էր երկնաքարերի հաճախակի անկումը Երկրի վրա, այն, այսպես կոչված՝ ուշ ծանր ռմբակոծության ավարտվելու ժամանակաշրջանն էր։

Պահպանված հնագույն լեռնային ապարները Էոարխեյի դարաշրջանին են պատկանում։ Այդպիսի մեծ կազմավորումներից է Իսուայի կազմավորումը, որը գտնվում է Գրենլանդիայի հարավ–արևմտյան ափերին, որը 3,8 միլիարդ տարեկան է։

Էոարխեյի ժամանակ է ձևավորվել Երկրի ջրոլորտը, սակայն Երկրի վրա ջրի քանակությունը քիչ էր և համաշխարհային ընդհանուր օվկիանոս դեռ գոյություն չուներ, ջրային ավազանները միմյանցից անկախ էին, ընդ որում՝ ջրի ջերմաստիճանը նրանցում հասնում էր մինչև 90&nbsp;°C:

Մթնոլորտը զգալի կերպով տարբերվում է ներկայիս մթնոլորտից, և բնորոշվել է CO<sub>2</sub>–ի պարունակության բարձր քանակությամբ, և ազոտ ցածր քանակությամբ։ Այդ մթնոլորտում թթվածինը գրեթե բացակայում էր, խտությունը և ճնշումը նույնպես շատ բարձր էին։

Էոարքեյի վերջում սկսեց ձևավորվել առաջին գերմայրցամաքը՝ Վալբարան։

### Կենսաբանություն
Էոարխեյի դարաշրջանին են պատկանում հնագույն ստրոմատոլիտները, որոնք ցիանոբակտերիական համայնքների գործունեության արդյունքների բրածոներ են։

2016 թվականին գիտնականները Գրենլանդիայում հայտնաբերել են 3,7 միլիարդ տարեկան հնագույն բրածոներ (ստրոմատոլիտներ)։ Քարակցուկների վրա երևում են բակտերիաների հնագույն համայնքների նստվածքները, որոնք 1-4 սանտիմետր երկարություն ունեն։ Նրանցից որոշները գմբեթաձև են, իսկ որոշները նման են շնաձկան ատամի։

## Ծանոթագրություններ

## Արտաքին հղումներ
* Географический информационный проект

## Գրականություն
* 
* 
* 
* 
* 

Կատեգորիա:Երկիր
Կատեգորիա:Երկրաբանական դարաշրջաններ
Կատեգորիա:Երկրաբանական ժամանակաշրջաններ
Բուռե

thumb|250px|right|Բուռե երկուսով Ավինյոնում (≈ 1906 թ.)

**Բուռե** (  բայից՝ անսպասելի կամ հանկարծակի թռիչքներ կատարել), զույգերով ազգային պար։ Ծագել է Կենտրոնական ֆրանսիական զանգվածում (Ֆրանսիա) 16-րդ դարից առաջ։ Ունի 4 տարատեսակ՝ Օվերնի բուռե, Ռուեռգի բուռե, Բուրգունդիաի բուռե և Անժուի։

## Պատմություն
Բուռեն առաջացել է 15-16-րդ դարերում Օվերնի և Վերին Լուարի շրջաններում, իսկ հետագայում տարածվել է ամբողջ Ֆրանսիաում։ 17-րդ դարում, երբ Ֆրանսիայում սկսվեց «ամեն ինչ ֆրանսիական» ազգային միտումը, Բուռեն մուտք գործեց վերին խավ և դասվեց պարահանդեսային պարերի շարքին։ Այդ ժամանակից նա ձեռք բերեց ավելի կայուն ու որոշակի ձև, որը հատուկ է պարահանդեսային պարերին։ 18-րդ դարի առաջին կեսին Բուռեն դառնում է եվրոպական ամենահայտնի պարերից մեկը։ Բուռեն իրենց ստեղծագործությունների մեջ են ներառել ֆրանսիացի և գերմանացի Բարոկկո ոճի կոմպոզիտորները (Գեորգ Ֆրիդրիխ Հենդել, Յոհան Սեբաստիան Բախ (և նրա որդիները), Յոհան Ֆիշեր, Անդրե Կամպրա, Ժան Ֆիլիպ Ռամո և այլք։ 1789 թվականին տեղի ունեցած Ֆրանսիական հեղափոխությունից հետո, ինչպես նաև Նապոլեոն Բոնապարտի վարած պատերազմներից (1799-1815) հետո բուռեն դադարեց նորաձև լինելուց և որոշ ժամանակով մոռացվեց։ Կլասիցիզմի և ռոմանտիզմի ժամանակաշրջաններում բուռեն գործնականում չէր օգտագործվում։ Միայն ռոմանտիզմի մայրամուտին (19-րդ դարի վերջին) Բուռեն մուտք գործեց ակադեմիական երաժշտություն (ընդ որում միայն ֆրանսիական) որպես «հին ու բարի«» օրերի նշան։ Հազվադեպ դեպքերում որպես հատուկ նշան, գեղագիտական կամ գեղարվեստական հղումների համար օգտագործվել է ռոկոկո ոճում կամ նույնիսկ պարզապես անուն օգտագործվել է 20-րդ դարի որոշ կոմպոզիտորների կողմից։

## Ծանոթագրություններ

## Գրականություն
* Daniel Bernard, « En place pour la première bourrée... », in *Images et symboles du Berry*, n° hors série de *Berry Magazine*, հոկտեմբեր 2001, 12-16 էջեր.
* Daniel Bernard, « La bourrée en Berry : disparition, survivance ou renaissance ? », in *Les champs de l’ethnologie. Du Berry à la Bretagne, de l'enquête de terrain à l'écomusée*, actes du Colloque du 26 հունվար 2002, organisé par le C.R.E.D.I. à Châteauroux, Châteauroux, C.R.E.D.I.-Éditions, նոյեմբեր 2002, 11-46 էջեր․
* Daniel Bernard, « Bourrées et danses en Berry - Histoire et ethnologie », éd. Alan Sutton, Saint-Cyr-sur-Loire, 2011, 192 էջ.

## Արտաքին հղումներ
* Bourrées en licences CreativeCommons sur BalLibre.org 
* Video - Royal Opera House Ballet glossary - Pas de bourrée and pas couru demonstrated
* Video - Ballet pas de bourrée explained
* Video - Jazz pas de bourrée explained
* Video - Baroque pas de deux - "La Bourée d`Achille", from ''Achille et Polixène'' by P. Colasse (1649 - 1709), danced by Baltic Baroque
* Video - "Bourrée et menuet d'Achille"
* Video - French clog dance, line formation in double time
* Video - French partner dance in triple time
* Video - French square formation for two couples in triple time
* Para saber más de borrèias y escuchar fragmentos (in French and Occitan)
* Algunas partituras de borrèia  (in Occitan)
* Bourrées under CreativeCommons licence on BalLibre.org 

Կատեգորիա:Երաժշտության պատմություն
Կատեգորիա:Ֆրանսիական ժողովրդական պարեր
Դերենիկ Աբրահամյան (այլ կիրառումներ)

**Դերենիկ Աբրահամյան**, կարող է վերաբերել՝
* Դերենիկ Աբրահամյան - հոգեբանական գիտությունների դոկտոր (1994), պրոֆեսոր (1996)
* Դերենիկ Աբրահամյան - Արցախյան շարժման մասնակից, Ատոմ
Տրամաբանական գլուխկոտրուկ

**Տրամաբանական գլուխկոտրուկ**, գլուխկոտրուկ է, որը ծագում է մաթեմատիկայի դեդուկցիա բաժնից։

## Պատմություն
Տրամաբանական գլուխկոտրուկն առաջին անգամ ներկայացվել է Չարլզ Լութվիջ Դոթսոնի կողմից, որը հայտնի է Լուիս Քերոլ կեղծանունով։ Նա «Ալիսը Հրաշքների աշխարհում» և «Տրամաբանության խաղ» գրքերի հեղինակն է։ Նա շարունակում է կառուցել շատ ավելի բարդ գլուխկոտրուկներ, կազմված մինչև 8 մասից։

20-րդ դարի երկրորդ կեսին մաթեմատիկոս Ռայմոնդ Սմալիանը, շարունակել և ընդլայնել է տրամաբանական գլուխկոտրուկների ճյուղը իր այնպիսի գրքերով, ինչպիսիք են «Լեդին թե՞ վագրը», «Ծաղրել ծաղրասարյակին» և «Ալիսը գլուխկոտրուկների աշխարհում»։ Նա հայտնի դարձրեց «Ասպետները և խաբեբաները» գլուխկոտրուկը, որոնցում ասպետները միշտ ասում են ճշմարտությունը, իսկ խաբեբաները միշտ ստում են։ 
Կան նաև գլուխկոտրուկներ, որոնք ամբողջովին գրավոր են։ Որոշ հայտնի տեսակներ ներառում են Սուդոկու և օգտագործում են  դեդուկցիա, որպեսզի ճշգրտորեն տեղադրեն թվերը աղյուսակում։ Դրանցից է նոնոգրամը, որը հայտնի է «նկարիր թվերով» անվամբ։ Այն օգտագործում է դեդուկցիա, որպեսզի ճշգրտորեն լցնի աղյուսակը սև և սպիտակ վանդակներով և ստանա պատկեր։

## Ծանոթագրություններ

## Գրականություն
*

Կատեգորիա:Գլուխկոտրուկներ
Կատեգորիա:Տրամաբանություն
Իվան Ֆյոդորովիչ Նաժիվին

**Իվան Ֆյոդորովիչ Նաժիվին** (), ռուս հրապարակախոս, գրող, ով ստեղծագործել է հիմնականում պատմական, ֆանտաստիկ ժանրերում։

## Կենսագրություն
### Ընտանիք
Ի. Ֆ. Նաժիվինի մայրը ճորտ ընտանիքից էր, հայրը՝ գյուղացու, ով զբաղվում էր անտառապահպանությամբ։

Մորը կորցրել է 4 տարեկան հասակում, որից հետո հանձնվել է տատիկի խնամակալությանը։ Դպրոց է հաճախել 8 տարեկան հասակում։

Նրա առաջին ստեղծագործությունը հայտնվել է «Բնություն և որսորդություն», այնուհետև «Թերթ բոլորի համար», «Կրթություն», «Ռուսական միտք», «Ռուսական հարստություն» թերթերում։ Գնահատելով որդու հնարավորությունները՝ արդեն հարստացած հայրը ուղարկում է ուսման արտասահմանում, որտեղ և անցկացնում է 7 տարի։ 1900 թվականին լույս տեսավ նրա առաջին հեքիաթների ժողովածուն և «Հարազատ նկարներ» ակնարկը։ 1901 թվականին լույս տեսավ նրա երկրորդ ժողովածուն՝ «Թշվառ Ռուսաստան», 1902 թվականին՝ «Մինչ լուսաբացը»։ Նրա տեղծաագործությունները հիմնականում նվիրված են ռուս գյուղացիների կյանքին։ 1901 թվականին, Ռուսաստան մեկնելիս Նաժիվանը հանդիպել է Լեվ Տոլստոյին, երկար զրուցել և ոգեշնչվելով նրա գործունեությունից՝ սկսել է ուսումնասիրել և գրել ռուսական և այլ երկրների  աղանդների պառակտման մասին։ Տոլստոյի հետ հանդիպման մասին գրել է մի քանի գիրք։ 1905 թվականին ամուսնացել է հրեա աղջկա հետ։ Սկզբում ապրում էին Պոլտավական նահանգում, այնուհետև Վոլգա գյուղում գտնվող տնակում։ Նաժիվինը իրեն անվանում էր ֆանտաստիկ գրող։

Մահացել է 1940 թվականի ապրիլի հինգին։

## Գրականություն
* *Горький М.* Издалека. О богатырской литературе и книге Наживина «Моя исповедь». // «Современник», 1912, XI.
* *Полонский В.* Русский обыватель в эпоху революции. // Печать и революция, 1922, I.
* *Полонский В.* Новые похождения Ивана Наживина. // Печать и революция, 1923, II (эти статьи вошли в сб. В. Полонского «Уходящая Русь». - М., 1924).
* *Мещеряков Н.* Распад (И. Наживин, Записки о революции). // Красная новь, 1922, I.
* Русская печать в Эстонии. Био-библиографические и справочные материалы к изучению культурной жизни русской эмиграции. / Сост. О. Фигурнова. - М.: ИМЛИ; Наследие, 1998. - 464 с. - С. 286. - ISBN 5-201-132228-6
* 

## Ծանոթագրություններ

Կատեգորիա:Ռուս գիտաֆանտաստիկ գրողներ
Կատեգորիա:Ռուս գրողներ
Կատեգորիա:Ռուս հրապարակախոսներ
Ռենո Կոադ

**Ռենո Կոադ** ( ), ֆրանսիացի ֆուտբոլիստ։ Հանդես է գալիս «Մեց» ֆուտբոլային ակումբում որպես հարձակվող։

## Ակումբային կարիերա
Ռենո Կոադը «Նիմ Իլիմպիկ» ակումբի սան է։ Դեբյուտը կայացել է 2002 թվականի ապրիլի 9-ին Երկրորդ Լիգայում «Ստրասբուրգ» ֆուտբոլային ակումբի դեմ խաղում։ Մինչև մրցաշրջանի ավարտը ֆուտբոլիստը հասցրել է մասնակցել 3 խաղերի։ Հաջորդ մրցաշրջանում՝ Երրորդ Լիգայում, Կոադը հեղինակեց իր առաջին գոլը։

2003/04 մրցաշրջանի ավարտին կիսապաշտպանը տեղափոխվեց «Բորդո» ֆուտբոլային ակումբ։ 2004 թվականի օգոստոսի 7-ին կայացավ նրա դեբյուտը ոչ միայն հավաքականում, այլ նաև Ֆրանսիայի բարձր դիվիզիոնում։ 2003/2004 մրցաշրջանում կիսապաշտպանը անցկացրեց 22 խաղ։

Հետագայում երկու տարի Կոադը անցկացրեց «Սետ» և «Ստրասբուրգ» ակումբներում։ 2007 թվականի օգոստոսի 25-ին նա վերադարձավ Առաջին Լիգա և «Լանս» ակումբի դեմ խաղում կարողացավ դառնալ գոլի հեղինակ։ «Ստրասբուրգը» 2007 մրցաշրջանում իր արդյունքներով կարողացավ զբաղեցնել մրցաշարային աղյուսակի նախավերջին տեղը և դրա պատճառով դուրս մնաց Երկրորդ Լիգայից։ 2009 թվականի ամռանը Կոադը թողեց ակումբը և տեղափոխվեց «Վալանսեն»։

«Վալանսեն» ակումբում ֆուտբոլիստը խաղացել է 3 մրցաշրջան՝ հեղինակելով 8 գոլային փոխանցում՝ դառնալով մրցաշրջանի լավագույն ասիստենտ։ 2012 թվականից Ռենո Կոադը հանդես էր գալիս «Սենտ Էտեն» ակումբում։ Առաջին իսկ խաղում նա կարողացավ դառնալ գոլային փոխանցման հեղինակ, իսկ գոլի հեղինակ  դարձավ Ռոմեն Ամումը։ 2012 թվականի հոկտեմբերիի 1-ին «Բաստիա» ակումբի դեմ խաղում նա կարողացավ բացել խաղի հաշիվը՝ հաղթանակ պարգևելով «Սենտ Էտեն» ակումբին։

## Ձեռքբերումներ
* Ֆրանսիայի գավաթի առաջնության հաղթող՝ (2012/13 մրցաշրջան)

## Ծանոթագրություններ

## Արտաքին հղումներ
* 
* Պրոֆիլը Worldfootball.net կայքում 
* Պրոֆիլը Racingstub.com կայքում 
 

Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Վարագույրը չի իջնում

**Վարագույրը չի իջնում**, ռեժիսոր Արա Վահունու 1973 թվականին նկարահանած ֆիլմը հայ բեմի և կինոյի վարպետ Գուրգեն Ջանիբեկյանի մասին, որը 1974 թվականին Համամիութենական հինգերորդ կինոփառատոնում արժանացել է դիպլոմի` գաղափարական և գեղարվեստական արժանիքների համար։

## Սյուժե
Ֆիլմը մասնավորապես Գուրգեն Ջանիբեկյանի ստեղծագործական կյանքի և մարդ անհատի մասին է։ Ընդհանրապես Վահունու ֆիլմերում հերոսը մարդն է իր ճակատագրով, անցած ճանապարհով, ձեռքբերումներով, առօրյա հոգսերով, անկումներով, ուրախություններով, վշտերով, իր կյանքը սերտորեն միահյուսված իր ժողովրդի անցած ճանապարհին։ Ֆիլմը վեր է հանում Գուրգեն Ջանիբեկյանի ներաշխարհը, նրա հզոր, տոկուն էությունը և նրան ներկայացնում բեմական վարագույրից անդին, առանց շպարի, հայտնի դարձնելով, որ իրական դերասանի համար ամբողջ կյանքը մի մեծ բեմականացում է։

## Նկարահանող խումբ
* Սցենարի հեղինակ՝ Ռ. Մադոյան
* Ռեժիսոր՝ Արա Վահունի
* Օպեր. Յու. Բաբախանյան

## Ծանոթագրություններ

Կատեգորիա:1973 ֆիլմեր
Կատեգորիա:Արա Վահունու ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Վատ Փհրաքեի

**Վատ Փհրաքեի** կամ **Զմրուխտյա Բուդդայի տաճար** (, ամբողջական անվանումը՝ ), բուդդայական տաճար, որը գտնվում է Թաիլանդի մայրաքաղաք Բանգկոկի պատմական կենտրոնում։ Համարվում է Թաիլանդի կարևոր սրբավայրերից մեկը։

## Պատմություն
Բուդդայական տաճարի շինարարական աշխատանքներն ընթացել և ավարտվել են 18-րդ դարում։ Տաճարի օծման արարողության ժամանակ Կամբոջայի թագավորն էր Ռամա I-ը։

Տաճարի ներսում պահվում է *«Զմրուխտ Բուդդայի»* արձանը, որն ունի 66 սմ բարձրություն։ Այս արձանի անունով կրոնական այս կառույցը հաճախ անվանվում է նաև Զմրուխտյա Բուդդայի տաճար։ Արձանի շուրջ հյուսված են շատ լեգենդներ։

Տաճարի պատերին պահպանվել են 1431 թվականից հայտնաբերված պատկերներ։ Տաճարի արտաքին կառուցվածքի անբաժանելի մասն են կազմում Վատ Փհրաքեի մուտքի մոտ գտնվող երկու բրոնզե առյուծները, որոնք տեղադրվել են Կամբոջայի թագավորի կողմից։

Վատ Փհրաքեի պատերին հայտնաբերվել են նաև որմնանկարներ, որոնք արվել են Ռամա III-ի օրոք։

## Տես նաև
* Մեծ Բուդդայի տաճար
## Պատկերասրահ

File:Wat Prah 1.jpg|
File:Wat Prah 3.jpg|
File:Wat Prah 2.jpg| 
File:Wat Prah 4.jpg|  
File:Wat Prah 8.jpg|
File:Wat Prah 6.jpg|
File:Wat Prah 10.jpg|
File:Wat Prah 11.jpg|
File:Frescos in Tat Prah Temple in Bagkok 2.jpg|
File:Frescos in Wat Prah Temple 1.jpg|
File:Frescos in Wat Prah Temple in Bangkok 4.jpg|
File:Wat Prah 5.jpg|
File:Frescos in Wat Prah Temple in Bangkok 12.jpg| 
File:Frescos in wat Prah Temple in Bangkok 14.jpg|
 
 


## Ծանոթագրություններ

Կատեգորիա:Թաիլանդի տաճարներ
Դվուրեչիե (այլ կիրառումներ)

**Դվուրեչիե**, կարող է վերաբերել՝
* Դվուրեչիե - ավան Ռուսաստանի Դաշնության Ռոստովի մարզի Կագալնիցկի շրջանում
* Դվուրեչիե - գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում
Աբու ալ-Ասուադ ալ-Դուալի

**Աբու ալ-Ասուադ ալ-Դուալի** (‎, ), արաբ լեզվաբան, արաբական քերականության առաջին ներկայացուցիչներից։ Հեղինակել է արաբերենի այբուբենի ձայնանիշերը։ Ծնվել է Հարավային Միջագետքի Քուֆա քաղաքում, կրթվել Բասրայում (այժմ Իրաք)։ Հեղինակել է բանաստեղծություններ, որոնք հավաքված են իր «Դիվան» ժողովածուում։

Խալիֆ Ալի իբն Աբի Տալիբի (656-661) հրամանով գրել է արաբերենի քերականության առաջին դասագիրքը, որի համաձայն արաբերենում գոյություն ունեն երեք խոսքի մասեր՝ անուն (այդ թվում՝ գոյական, ածական, թվական, դերանուն, մակբայ), բայ և «մասնիկներ» (այդ թվում՝ կապ, շաղկապ, վերաբերական և ձայնարկություն)։ Խոսքի այսպիսի բաժանումը արաբական լեզվաբանական դպրոցներում շարունակվում է մինչ այժմ։

Ալ-Դուալիի շնորհիվ ընթեռնելի է դառնում Ղուրանը և հիմք է դրվում արաբական գիտությանը։ Մինչ այդ արաբերենի տառերից շատերը չէին տարբերվում իրարից, բացի այդ՝ չէին դրվում նաև ձայնանիշերը։ Հետևաբար՝ տեքստին անծանոթ մարդը, ով առաջին անգամ էր բացում գիրքը, չէր կարող հասկանալ գրվածը։ Նման տառերը կետերի քանակով սկսեցին տարբերվել միմյանցից, դրվեցին չորս քանակի ձայնանիշեր՝ ա, ու, ի, զրոյական, ինչպես նաև՝ ձայնանիշների դասին վերագրվող այլ գրույթներ՝ սաստկացում (շադդա), անորոշ վերջավորություն (թանվին) և այլն։

Աբու ալ-Ասուադ ալ-Դուալին ունեցել է բազմաթիվ աշակերտներ։ Նրանցից են հայտնի քերականագետներ Ալ-Խալիլ իբն Ահմադը և Սիբավեյհին, ովքեր գրել են քերականության առավել խոշոր աշխատություններ և դարձել Բասրայի քերականական դպրոցի առավել հայտնի ներկայացուցիչները։

## Տես նաև
* Ալ-Խալիլ իբն Ահմադ
* Սիբաուեյհի
## Ծանոթագրություններ

## Արտաքին հղումներ

Կատեգորիա:Քուֆա քաղաքում ծնվածներ
Կատեգորիա:Բասրա քաղաքում մահացածներ
Կատեգորիա:Արաբ լեզվաբաններ
Կատեգորիա:7-րդ դարի արաբներ
Դվնիկ (այլ կիրառումներ)

**Դվնիկ**, կարող է վերաբերել՝
* Դվնիկ - գյուղ Արևմտյան Հայաստանում, Էրզրումի վիլայեթի Դերջանի գավառակում
* Դվնիկ - գյուղ Արևմտյան Հայաստանում, Էրզրումի վիլայեթի Երզնկայի գավառակում
* Դվնիկ - գյուղ Արևմտյան Հայաստանում, Բիթլիսի վիլայեթի Մշո գավառում
Տոհմածառ (ֆիլմ)

**Տոհմածառ**, երկու մասից բաղկացած ֆիլմ է, նկարահանվել է 1975 թվականին և արժանացել պետական մրցանակի։

## Սյուժե
Ֆիլմը մի մեծ գերդաստանի նահապետներից մեկի՝ Արշակ պապի մասին է։ 1603 թվականին, երբ շահ Աբասի օրոք և նրա հրամանով հայերի մի մասին լցրել են Արաքս գետը, իսկ զգալի հատվածին գերեվարել են Իրան, հիմնականում Իսպահան (Նոր Ջուղա), Գրիգորյան գերդաստանից մի կերպ փրկվում է մի մանուկ Աղեքսանդր անունով, որի սերունդներից Արշակը վերադառնալով Հայաստան, հաստատվում է Արարատի շրջանի Ավշար գյուղում։ Երեք հարյուր տարում այս փոքրիկ մանուկից սկիզբ է առնում հսկայական մի գերդաստան, որի նահապետը դառնում է Արշակ պապը։

## Նկարահանող խումբ
* Սցենարի հեղինակ՝ Վ. Պետրոսյան
* Ռեժիսոր՝ Արա Վահունի
* Օպեր. Յու. Բաբախանյան

## Ծանոթագրություններ

Կատեգորիա:1978 ֆիլմեր
Կատեգորիա:Արա Վահունու ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Մասիս Ամադյան

**Մասիս Գարեգինի Ամատյան** (), հայ  հոգեբույժ։ Բժշկական գիտությունների դոկտոր (1984):

Բժշկական գիտությունների դոկտոր, պրոֆեսոր Գարեգին Ամատյանի որդին։

## Կենսագրություն
Գարեգին Ամատյանը ծնվել է 1932 թվականին Փարիզում։ 1957 թվականին ավարտել է Երևանի բժշկական ինստիտուտը։ 1964-1970 թվականներին եղել է ՀԽՍՀ ԳԱ Նուրբ օրգանական քիմիայի ինստիտուտի դեղաբան, կենսաքիմիայի գիտական խմբի ղեկավար, 1971-1984 թվականներին` Երևանի բժշկական ինստիտուտի հոգեբուժության ամբիոնի հիմնախնդրային լաբորատորիայի ավագ գիտաշխատող, 1984-1994 թվականներին՝ ճառագայթային բժշկագիտության և այրվածքների գիտական կենտրոնի կենսաքիմիայի լաբորատորիայի վարիչ, 1994-1997 թվականներին` Նուրբ օրգանական քիմիայի ինստիտուտի առաջատար գիտաշխատող։ 1997 թվականից բնակվում է Տորոնտոյում։

Աշխատանքները վերաբերում են գլխուղեղի կենսաքիմիային, Էպիլեպսիայի ժառանգական նախատրամադրվածության կլինիկակենսաբանական առանձնահատկություններին։ Ստացել է ճառագայթային ախտահարումների կանխարգելման և բուժման նոր պատրաստուկ (գրանցվել է 1998 թվականին, ՌԴ-ում)։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ հոգեբույժներ
Հանա Նյու

**Հանա Նյու** (, ), անգլիացի մոդել և դերասանուհի։ Առավել հայտնի է «Սև առագաստներ» հեռուստասերիալում կատարած Էլիանորա Գաթրինի դերի շնորհիվ։

## Վաղ կյանք և կրթություն
Նյուն ծնվել է Բելխեմում, Լոնդոնում և ունի երկու ավագ քույր։ Չորս տարեկանում նա սովորել է բալետի դպրոցում։ Ավելի ուշ նա ընդունվել է Ազգային երիտասարդական թատրոն (): Ուրիշ երկրների մշակույթների նկատմամբ ունեցած հետաքրքրությունը նրան մղել է այցելելու ավելի քան քսան երկրներ, իսկ 2003 թվականին  նա երեք ամիս է անցկացրել մանկատանը Բոլիվիայի։ Ճահապարհորդությունից հետո նա Լիդսի համալսարանում սովորել է անգլերեն և իսպաներեն։ Նյուն տեղափոխվել է Իսպանիա, որտեղ նա շարունակել է սովորել իսպաներեն։ Ուսման համար վճարելու նպատակով նա որոշեց դառնալ մոդել և պայմանագիր կնքեց View Management-ի հետ՝ աշխատելով Մադրիդում և Բարսելոնայում։ Նա սովորել է Խոսքի և դրամայի կենտրոնական դպրոցում (), որը գերազանցությամբ ավարտել է 2011 թվականին։ Ազատ խոսում է իսպաներեն։

## Ֆիլմագրություն

## Ծանոթագրություններ

## Արտաքին հղումներ
* 
* 
* 

Կատեգորիա:Անգլիացի մոդելներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:21-րդ դարի անգլիացի դերասանուհիներ
Դնեպրն առավոտյան

**«Դնեպրն առավոտյան»** (), ռուս նկարիչ, ծագումով հույն Արխիպ Կուինջիի նկարներից։ Հեղինակը կտավը վրձնել է 1881 թվականին։ Յուղաներկով կտավի չափերն են՝ 105 × 167 սմ, իսկ մեկ այլ աղբյուրի համաձայն : Այսօր «Դնեպրն առավոտյան» ստեղծագործությունը պահպանվում և ցուցադրվում է Տրետյակովյան պատկերասրահում ( 884), (Մոսկվա, Ռուսաստան)։

## Պատմություն և նկարագիր
«Դնեպրն առավոտյան» ստեղծագործությունը Արխիպ Կուինջիի վերջին նկարն է, որը ներկայացվել է հանրության դատին, քանի որ հետագայում նկարիչը վերջնական հրաժարվեց մասնակցել ցուցահանդեսներին։ Այս նկարն առաջին անգամ ցուցադրվել է 1882 թվականին ևս երկու նկարների հետ. դրանք էին՝ «Լուսնկա գիշեր Դնեպրում» և «Կեչիների անտառ»։

Արխիպ Կուինջին «Դնեպրն առավոտյան» կտավը վրձնել է համեստ գույներով՝ առանց վառ գունային էֆեկտների։ Դնեպրի մակերևույթը նկարված է սպիտակակաթնագույն երանգներով։ Ստեղծագործության առաջին պլանում կանաչ տափաստանային բուսականություն է բլրի վրա, որի կենտրոնական հատվածում կռատուկ է նկարված։ Այս ամենը միասին ստեղծում են զարմանալի լայնարձակություն և անհունություն։ Այս նկարում երևում են որոշակի իմպրեսիոնիստական գծեր, հատկապես օդային տարածքի պատկերման մեջ։

## Ծանոթագրություններ

## Արտաքին հղումներ
* 
* 
* .

Կատեգորիա:1881 նկարներ
Կատեգորիա:Արխիպ Կուինջիի նկարներ
Կատեգորիա:Բնանկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ